open-index/open-wikipedia-markdown huggingface dataset:
Wolfwalkers

***Wolfwalkers*** je animovaný fantasy dobrodružný film z roku 2020. Film režírovali Tomm Moore a Ross Stewart.

## Dej filmu
Mladá lovkyňa a jej otec idú do Írska, aby pomohli zabiť poslednú vlčiu svorku. Lenže ona stretne záhadné dievča, ktoré sa premieňa na vlka keď spí, a vie aj hovoriť s vlkmi. Takýmto ľuďom sa podľa legendy hovorí Wolfwalkers.

## Obsadenie
* Honor Kneafsey ako Robyn Goodfellowe, mladá lovkyňa a Billova dcéra.
* Eva Whittaker ako Mebh Óg MacTíre, wolfwalker a Mollina dcéra.
* Sean Bean ako Bill Goodfellowe, lovec a Robynin otec.
* Simon McBurney ako Oliver Cromwell, "Lord Ochránca"
* Maria Doyle Kennedy ako Moll MacTíre, vodkyňa wolfwalkerov a Mebhina matka.
* Tommy Tiernan ako Seán Óg Woodcutter
* Jon Kenny ako Ned Stringy Woodcutter
* John Morton ako Stumpy Woodcutter
* Paul Young ako Sheep Farmer
* Nora Twomey ako Bridget
* Oliver McGrath ako Padraig
* Niamh Moyles ako Fishmonger

## Produkcia
8. septembra 2018, Apple získala režisérov Tomma Moorea and Rossa Stewarta a scenáristu Willa Collinsa. Je to ich vlastný koncept.

## Dátum premiéry
Film mal svetovú premiéru na 2020 filmovom festivale Toronto Internationa 12 Septembra 2020.

Film mal premiéru 26. októbra 2020 v Spojenom Kráľovstve, distribuovala spoločnosť Wildcard Distribution a 13. novembra GKIDS v Amerike a v Kanade.

Premiéra v Írskych kinách bola najprv naplánovaná v ten istý deň, ako v Spojenom krľovstve, ale nakoniec bola premiéra odložená, kvôli vynútenému zatvoreniu kín, kvôli pandémii koronavírusu. Nakoniec bola odložená premiéra v Írsku na 2. december 2020.

Neskôr mal film premiéru 11. decembra na streamovacej službe Apple TV+, ale film mal premiéru vo Francúzkych kinách až 16. decembra, distribuovala spoločnosť Haut et Court.

## Referencie

Kategória:Kreslené filmy USA
Kategória:Filmy z 2020
Kategória:Filmy podľa názvu
Mikuláš Berčéni (generál)

Gróf **Mikuláš Berčéni** zo Székesa (, * 1633 - † jún 1689, Budín) bol uhorský generál, zástupca veliteľa Preddunajského hlavného kapitanátu, pochádzajúci z rodu Berčéniovcov, otec kuruckého generála Mikuláša Berčéniho.

## Životopis
Mikuláš Berčéni sa narodil v roku 1633 ako štvrté dieťa Imricha Berčéniho a Barbory, rod. Lugossy. V roku 1657 bol súčasťou neúspešného ťaženia sedmohradského kniežaťa Juraja II. Rákociho do Poľska. V ňom sa vyznamenal ako schopný bojovník a po smrti Rákociho v roku 1660 vstúpil do služieb cisára Leopolda I.. Miesto jeho narodenia nie je známe, avšak v 60. rokoch 17. storočia žil na berčéniovských majetkoch v tematínskom panstve. Tam sa v decembri 1665 narodil aj jeho syn Mikuláš. Berčéni pôsobil ako dôstojník v pevnosti Nové Zámky, v roku 1663 sa zúčastnil prehratých stretnutí s Osmanskou ríšou, bitky pri Parkane, ako aj obliehania Nových Zámkov. V lete roku 1683 počas Povstania Imricha Tököliho s vojskami šiel na Moravu. V roku 1686 bol povýšený do hodnosti cisárskeho generála a 14. septembra 1687 mu cisár Leopold I. udelil grófsky titul.

## Osobný život
V roku 1664 sa oženil s barónkou Mariou Elisabeth Katharinou von Rechberg († 1684), dcérou Ernsta Veita, grófa z Rechberg-Rothenlöwen a Marie Magdaleny, grófky Fuggerovej. Mali spolu jediné dieťa, syna Mikuláša (1655-1725), významného kuruckého generála.

## Referencie


## Externé odkazy
* Berčéni v encyklopédii Pallas ''(po maďarsky)''
* Rodokmeň Berčéniovcov

Kategória:Narodenia v 1633
Kategória:Úmrtia v 1689
Kategória:Uhorské vojenské osobnosti
Kategória:Uhorskí šľachtici
Kategória:Slovenskí šľachtici
Kategória:Berčéniovci
Heinrich Klinger

**Heinrich Klinger** (* 1. október 1832, Bratislava – † 12. január 1905, Viedeň) bol rakúsky priemyselník.

## Život
Heinrich Klinger bol synom židovského obchodníka v meste Preßburg, ktoré bolo súčasťou Rakúskeho cisárstva. V roku 1846 prišiel do neďalekej Viedne, kde ho od roku 1848 zamestnal podnik „Josef und Markus Weiß“. O desať rokov neskôr, v roku 1858, založil vo Viedni obchod s plátnom a v roku 1866 založil fabriku na tkanie vo Svitavách. V rokoch 1868 a 1869 nasledovali pobočky vo Viedni Leopoldstadt a v Budapešti. V roku 1888 nasledovala ďalšia pobočka v jeho rodnom meste Pressburg (Bratislava), známa ako „Klingerka“. Táto továreň zamestnávala až 500 ľudí, a preto ešte v roku 1894 postavil Klingerovu kolóniu, ktorá nestála v jej bezprostrednej blízkosti, ale na Plátenníckej, Súkenníckej a Valchárskej ulici, v blízkosti ktorých, o čosi neskôr, vznikla továreň Gumon. V roku 1898 Heinrich Klinger, ktorý vo svojich továrňach používal mechanické tkacie stroje od roku 1875, dočasne zamestnával viac ako 3 000 pracovníkov. Ako člen Viedenskej obchodnej komory sa Klinger podieľal na príprave obchodných predpisov z roku 1883 a mnoho rokov bol členom predstavenstva Israelitische Kultusgemeinde Wien, ktorej prezidentom bol v rokoch 1897 až 1903. V priebehu rokov odovzdal svoju prosperujúcu spoločnosť svojmu synovi Ernstovi Klingerovi (18621928), ktorý už v mladom veku pôsobil v spoločnosti svojho otca.

## Referencie

## Zdroj

Kategória:Rakúski podnikatelia
Kategória:Osobnosti z Bratislavy
King’s College London

**King’s College London** (neformálne aj **King’s** alebo **KCL**) je výskumná univerzita nachádzajúca sa v Londýne. Univerzita bola založená v roku 1829 kráľom Jurajom IV. a Arthurom Wellesley, 1. vojvodom  z Wellingtonu, čím sa radí k najstarším univerzitám v Anglicku. King’s je súčasťou tzv. zlatého trojuholníka elitných univerzít nachádzajúcich sa v Londýne, Oxforde a Cambridgi. V rámci medzinárodných rebríčkov akademických inštitúcií  sa KCL každoročne radí k najvyššie hodnotením univerzitám sveta.

Medzi zamestnancov a absolventov univerzity patrí 14 nositeľov Nobelovej ceny; spoluobjavitelia štruktúry DNA, Highsovho bozónu, priekopníci in-vitro fertilizácie, klonovania a moderného hospicového hnutia, rovnako ako kľúčoví vedci stojaci za rozvojom radaru, rozhlasu, televízie a mobilných telefónov. Medzi absolventov univerzity tiež patria viaceré hlavy štátov, premiéri a predstavitelia medzinárodných organizácií. Z titulu svojho založenia King’s požíva kráľovský patronát. Súčasným patrónom univerzity je kráľovná Alžbeta II.

## Fakulty
*Fakulta umenia a humanitných odborov
*Fakulta zubného lekárstva, ústnych a kraniofaciálnych vied
*Fakulta biologických vied a medicíny
*Inštitút psychiatrie, psychológie a neurovied
*Škola práva Dickson Poon
*Fakulta prírodných a matematických vied
*Fakulta ošetrovateľstva a pôrodnej asistencie Florence Nightingale
*Fakulta sociálnych vied a verejnej politiky
*King’s Business School

## Laureáti Nobelovej ceny
* Charles Glover Barkla
* Sir Owen Willans Richardson
* Sir Frederick Gowland Hopkins
* Sir Charles Scott Sherrington
* Sir Edward Victor Appleton
* Max Theiler
* Maurice Wilkins
* Desmond Tutu
* Sir James Black
* Mario Vargas Llosa
* Peter Higgs
* Michael Levitt
* Michael Hughton
* Sir Roger Penrose

## Galéria

Súbor:Strand102.jpg|Hlavný vstup na kampus v Strand
Súbor:King's College London Chapel 2, London - Diliff.jpg|Kaplnka v hlavnej budove Strand kampusu


## Referencie

## Iné projekty

## Externé odkazy

* King’s College London

Kategória:Univerzity v Anglicku
Kategória:Školy v Londýne
Leopard

**Leopard** (zastaraný bohemizmus: *levhart*, zastarano: *levopard*) môže byť:

*slovenské rodové meno druhov leopard škrvrnitý (*Panthera pardus*), leopard obláčkový (*Neofelis nebulosa*), leopard Diardov (*Neofelis diardii*; toto bol staršie poddruh leoparda obláčkového) a prípadne aj leopard snežný (alternatívny názov: irbis vrchovský; lat. *Panthera uncia*), pozri leopard škvrnitý, leopard obláčkový, leopard Diardov a leopard snežný
*slovenské rodové meno druhov leopard škvrnitý a leopard snežný (rod *Neofelis* sa tu volá mačka), pozri leopard škvrnitý a leopard snežný
*iný slovenský názov druhu leopard škvrnitý, pozri leopard škvrnitý

**Leopard** môže byť aj:
*prototyp nemeckého ľahkého tanku počas druhej svetovej vojny, pozri VK 1602 Leopard
*označenie viacerých lodí Royal Navy, pozri HMS Leopard
*rakúsko-uhorský torpédový krížnik, pozri SMS Leopard

## Pozri aj
*veľké mačky
*Panthera (rod)
*Leopard 1 (západonemecký tank od roku 1965)
*Leopard 2 (západonemecký tank od roku 1979) 
*Léopard
*Mac OS X Leopard (operačný systém pre počítače Mac) 

## Referencie
Panter

**Panter** môže byť:
*v zoológii:
**leopard škvrnitý
**leopard škvrnitý alebo jaguár americký
**puma americká (*Puma concolor*)
**príslušník podčeľade pantery (=veľké mačky; lat. Pantherinae), pozri veľké mačky (alebo pozri pod mačkovité)
*typ nemeckých tankov počas druhej svetovej vojny, pozri Panzerkampfwagen V Panther
*v heraldike: lev so špicatou tlamou, obyčajne chrliaci oheň, pozri panter (heraldika)

## Referencie
Ľabtuška skalná

**Ľabtuška skalná** ( alebo *Anthus spinoletta petrosa*) je druh spevavca z čeľade trasochvostovité (*Motacillidae*). Obýva pobrežie západnej Európy. Podľa Medzinárodnej únie na ochranu prírody a prírodných zdrojov ľabtuška skalná patrí medzi najmenej ohrozené druhy, celková populácia je stabilná.

## Galéria

Rock Pipit from the Crossley ID Guide Britain and Ireland.jpg|Kompozitná fotografia - pomôcka na ľahšie spoznanie druhu
Anthus petrosus MHNT.ZOO.2010.11.205.6.jpg|Vajcia


## Referencie


## Iné projekty

## Externé odkazy
 
* 

Kategória:Trasochvostovité
Kategória:Najmenej ohrozené druhy
Štefan Kožka

**Štefan Kožka** (* 11. august 1954, Trenčín – † 14. december 2020, Rajka) bol slovenský divadelný a televízny herec i režisér.

## Vzdelanie a kariéra
Absolvoval VŠMU v Bratislave. Po jej skončení začal v roku 1977 pôsobiť v trnavskom DJP. V roku 1988 prešiel do bratislavského Poetického súboru. Neskôr, po zlúčení Poetického súboru s týmto divadlom, pôsobil v divadle Nová scéna.

Medzi diela, v ktorých účinkoval, patria napríklad muzikály *[[Mata Hari (muzikál)|Mata Hari]]* (2013), *[[Fidlikant na streche]]* (2007) a *[[František z Assisi (muzikál)|František z Assisi]]* (2010), komédie *[[Figaro sem, Figaro tam]]* (2011) a *[[Šialené nožničky]]* (2010), či hra *[[Ešte jeden do partie]]* (2010). Ako režisér pôsobil na muzikáloch *[[Hair]]* (2003), *[[Muzikálový sen]]* (2011), *[[Cigáni idú do neba (muzikál)|Cigáni idú do neba]]* (2012), *[[Sláva (muzikál)|Sláva]]* (2013), *[[Vyhadzovači]]* (2013) a *[[HairSpray]]* (2014). 

Z televíznej tvorby účinkoval v diele *[[Tisícročná včela (film)|Tisícročná včela]]* (1983), v seriáli *[[Alžbetin dvor (seriál)|Alžbetin dvor]]* (1986), či vo filmoch *[[Sladké starosti]]* (1984), *[[Fontána pre Zuzanu 2]]* (1993), *[[Zurvalec]]* (1993), *[[Súkromná vojna]]* (1977), *[[Smrť šitá na mieru]]* (1979), *[[Pomocník (film)|Pomocník]]* (1981) a *[[Šiesta veta]]* (1986). Neskôr účinkoval i vo viacerých televíznych seriáloch, ako napríklad *[[Búrlivé víno]]*, *[[Odsúdené]]*, *[[Horná Dolná (seriál)|Horná Dolná]]*.

## Referencie

## Externé odkazy
* 
* 

Kategória:Slovenskí divadelní herci
Kategória:Slovenskí televízni herci
Kategória:Slovenskí dabingoví herci
Kategória:Absolventi Vysokej školy múzických umení
Kategória:Osobnosti z Trenčína
Kategória:Úmrtia na COVID-19
Katarína Aulitisová

**Katarína Aulitisová** (* 24. október 1964, Piešťany) je slovenská bábkoherečka a vysokoškolská pedagogička.

## Životopis
Pochádza z Piešťan. Mama pôsobila ako pediatrička a otec ako pedagóg. V Ľudovej škole umenia navštevovala dramatický odbor so zameraním na činohru. V roku 1986 vyštudovala bábkoherectvo na DAMU v Prahe. 

Je autorkou divadelných adaptácií, divadelných hier a televíznych scenárov. Je zakladateľkou nezávislého Divadla PIKI, v ktorom pôsobí od roku 1990. V rokoch 1999 – 2009 pripravovala pre RTVS televíznu reláciu pre deti Elá hop, v ktorej aj účinkovala. Od roku 2012 učí na Katedre bábkarskej tvorby VŠMU. V roku 2017 sa stala umeleckou šéfkou Bratislavského bábkového divadla. Počas svojej kariéry spolupracovala s umeleckými a kultúrnymi inštitúciami:
* Divadlo DRAK Hradec Králové, Česko (1986 – 1988)
* Divadlo ARÉNA - medzinárodný inštitút pohybového divadla (1992 – 1993)
* Pantomimentheater Milana Sládka, Kolín nad Rýnom, Nemecko (1990 – 2011)
* Divadlo Taptoe Gent, Belgicko (1994)
* Bábkové divadlo Maribor, Slovinsko (2006)
* Centro Teatro di Animazione de figure, Taliansko (2002 – 2006)
* Lutkarnica Koper, Slovinsko (2007)
* Divadlo Fru Fru, Slovinsko (2008)
* Bábkové divadlo Ljubljana, Slovinsko (2008)
* Bábkové divadlo Žilina (2008, 2017, 2019)
* Bratislavské bábkové divadlo (1989 – 1990, 2016 – 2017, 2020)

V súčasnosti žije v Pezinku. S manželom Ľubomírom Piktorom majú dcéry Jazmínu a Lindu.

## Ocenenia
* za umeleckú činnosť s Divadlom PIKI vyše štyridsať ocenení za herecký výkon, scenár, réžiu, kreativitu, či za najhumánnejšie posolstvo
* niekoľko ocenení za predstavenia alebo projekty, ktoré realizovala v zahraničných divadlách a so študentmi

## Účinkovanie
* *[[Elá hop!]]* (TV relácia, 20002009)

## Referencie

## Zdroj
*Katarína Aulitisová na stránke Bratislavského bábkového divadla 

Kategória:Osobnosti z Piešťan
Kategória:Slovenskí herci
Kategória:Slovenskí bábkoherci
Kategória:Slovenskí vysokoškolskí pedagógovia
Kategória:Vyučujúci na Divadelnej fakulte Vysokej škole múzických umení v Bratislave
Kategória:Absolventi Akadémie múzických umení v Prahe
Správa (film)

***Správa***, v anglickej produkcii ako ***The Auschwitz Report***, je slovensko-česko-nemecký historický dramatický film režiséra Petra Bebjaka z roku 2021. Film sa venuje príbehu Rudolfa Vrbu a Alfréda Wetzlera, slovenských židov, ktorí utiekli z Koncentračného tábora Auschwitz-Birkenau. Film mal naplánovanú premiéru na Slovensku 28. januára 2021, deň po Medzinárodnom dni pamiatky obetí holokaustu, ktorá bola pre pandémiu ochorenia COVID-19 presunutá. Tvorcovia v deň plánovanej premiéry zverejnili trailer filmu. Premiéru mal v Spojených štátoch v Los Angeles 27. januára 2021 prostredníctvom medzinárodnej židovskej organizácie pre ľudské práva.

## Hudba
Hudbu k filmu zložil Mario Schneider. Titulnú skladbu *Červené polia* naspievala speváčka Sima Martausová, singel s videoklipom vyšiel 11. novembra 2020.

## Ocenenia
6. novembra 2020 nominovala Slovenská filmová a televízna akadémia (SFTA) film *Správa* ako slovenského národného kandidáta na cenu americkej Akadémie filmových umení a vied (AMPAS) v kategórii najlepší medzinárodný celovečerný film.

## Referencie

Kategória:Slovenské filmové drámy
Kategória:Filmy o holokauste
Kategória:Filmy ocenené Slnkom v sieti
Kategória:Filmy s tematikou druhej svetovej vojny
Oslobodená

***Oslobodená*** je šiesty štúdiový album slovenskej speváčky Simy Martausovej. Album vyšiel 3. decembra 2020 v Martausovej vlastnom vydavateľstve Moja Muzika. Speváčka album predstavila kvôli pandémii koronavírusu iba online na svojej facebookovej stránke.

## Vydanie albumu a single
Album oficiálne v predpredaji vyšiel 3. decembra 2020. Spolu s ním odpremiérovala 1. decembra 2020 vianočnú pieseň a už siedmy singel z albumu, „Tancujú zvony“. Martausová k novému albumu povedala: „V mnohých piesňach počuť nielen môj hlas, ale aj hlasy mojich priateľov. O to viac je pre mňa tento album vzácny a osobný, a práve obsadením bude pestrejší ako predošlé. Vložila som doň nielen svoje piesne, ale aj kúsok svojho srdca. Keďže sme za posledné mesiace mali menej koncertov, chceli sme potešiť našich fanúšikov a aspoň takýmto spôsobom byť s nimi.“

Skladby „Len ma ľúb, „Zachovám si svoju tvár“, „Srdce nepokojné“, „Zore“, „Láska vyháňa strach“ a „Červené polia“ vydala speváčka ako single s videoklipmi ešte pred vydaním samotného albumu v priebehu obdobia od septembra 2019 do novembra 2020. Skladby „Zachovám si svoju tvár“ a „Červené polia“ boli vydané ako titulné skladby k slovenským filmom *[[Malá ríša]]*, resp. *[[Správa (film)|Správa]]*.

## Zoznam skladieb
Pri všetkých skladbách okrem Otcovej role je autorkou hudby aj textov Sima Martausová.

## Podieľali sa
* Simona Martausová - spev, vokály, hudba, texty, klavír
* Martin Zajko - gitary
* Igor "Ajdži" Sabo – bicie
* Daniel Špiner – klavír, akordeón
* Martin Šenc – klavír
* Jimi Cimbala - elektrická gitara
* Zoli Tóth – kláves
* Slovenskí symfonici
* Dievčenský spevácky zbor Slovenského rozhlasu
* Adrián Kokoš – dirigent Dievčenského speváckeho zboru Slovenského rozhlasu, dirigent symfonického orchestra
* Adrián Harvan – aranžmán
* Lucia Jakubisová – priečna flauta
* Dominika Gurbaľová – spev, vokály
* Daša Žabenská – spev
* Milan Bodnár – spev, gitary
* Mária Mladoševičová – spev
* Juraj Bartoš – trúbka
* Marcel Komendant – cimbal
* Marek Pastírik – duduk
* Matej Tkáč – violončelo
* dychová sekcia: Martin Židek – pozauna, Peter Sandanius – saxofón, Martin Oboňa – trúbka, Ľudmila Šestáková – priečna flauta
* Sláčikové kvarteto Proxima Quartet: Adam Novák – 1. husle, Patrik Klačanský – 2. husle, Peter Zwiebel – viola, Michal Haring – violončelo
* Sláčikové kvarteto: Maroš Didi – 1. husle, Lukáš Šustek – 2. husle, Andrej Krajčovič – viola, Hana Kopecká – violončelo

## Referencie

Kategória:Albumy Simy Martausovej
Kategória:Hudobné albumy z 2020
Anton Petrák

Generálmajor Ing. ** Anton Petrák ** (* 14. apríl 1912, Viedeň† 7. február 2009, Ružomberok) bol slovenský vojnový veterán, účastník druhej svetovej vojny, príslušník zahraničného odboja.

## Život
### Mladosť
Anton Petrák sa narodil 14. apríla 1912 vo Viedni rodičom českého pôvodu. Mladosť prežil v Bratislave. Vyrastal v prostredí slobodného Česko-Slovenska v duchu ideálov náboženskej, národnostnej i politickej tolerancie. V roku 1935 absolvoval Vojenskú akadémiu v Hraniciach na Morave a v hodnosti poručíka bol prijatý za vojaka z povolania v Česko-slovenskej armáde. Ako mladý dôstojník slúžil vo vojenskej posádke Bratislava. Počas výkonu vojenskej služby pôsobil v pešom a tankovom vojsku na rôznych funkciách od funkcie veliteľa čaty až po náčelníka štábu tankovej brigády.

### Druhá svetová vojna
Po rozbití predvojnovej ČSR ušiel cez Budapešť, Belehrad a Bejrút do Francúzska. Vo Francúzsku viedol výcvik brancov. Neskôr odišiel do Spojeného kráľovstva, kde sa prihlásil do česko-slovenskej parašutistickej jednotky. Prešiel funkciami inštruktor, cvičiteľ, tlmočník a veliteľ roty sprievodných zbraní. Po vylodení spojencov v Normandii velil rote v prístave Dunkerque. Osobne ho za vojenské zásluhy vyznamenal maršal Montgomery. V roku 2004 mu bol udelený rad - Rytier čestnej légie Francúzskej republiky.

### Povojnové obdobie
Po vojne sa ako veliteľ roty vrátil späť do vlasti k rodičom a snúbenici. Roku 1948 absolvoval Vysokú vojenskú školu v Prahe. V hodnosti major bol 8. novembra 1949 prepustený z vojenskej služby. Ako bývalý legionár západného frontu, v komunistickom režime čelil vykonštruovaným obvineniam z protištátnej činnosti a velezrady. Bol kruto vypočúvaný a nakoniec aj uväznený. Roku 1960 sa vďaka prezidentskej amnestii dostal na slobodu. Čiastočne ho roku 1968 rehabilitovali. Úplnej rehabilitácie sa dožil až v roku 1990. Vtedy bol povýšený do hodnosti generálmajora.

Anton Petrák zomrel 7. február 2009 v Ústrednej vojenskej nemocnici Ružomberok. Pochovaný je v Bratislave.

V roku 2012 vydal Ústav pamäti národa knihu spomienok generála Antona Petráka pod názvom *Anglán*. 

## Vyznamenania
* Rad Čestnej légie, II. trieda – Rytier, udelené roku 2004

Bol nositeľom mnohých ďalších česko-slovenských a zahraničných radov, vyznamenaní a medailí.

## Referencie

## Externé odkazy
* Ján Štaigl a kol. - *Generáli - slovenská vojenská generalita 1918 - 2012*, 2. vyd., Magnet Press, ISBN 978-8089169-25-2
* LÁNIK, J. a kol.: *Vojenské osobnosti československého odboje 1939 – 1945*. Praha 2005. ISBN 80-7278-233-9
* Pamiatku generála Petráka pripomína pamätná tabuľa  - Bojovník č. 17/2012, PDF

Kategória:Nositelia Radu čestnej légie
Kategória:Držitelia Radu Ľudovíta Štúra II. triedy – vojenského
Kategória:Slovenské osobnosti druhej svetovej vojny
Kategória:Príslušníci Česko-slovenskej armády
Kategória:Osobnosti druhej svetovej vojny
Kategória:Slovenskí generáli
Ulica 29. augusta (Banská Bystrica)

**Ulica 29. augusta** je ulica v banskobystrickej mestskej časti Banská Bystrica.

V ulici je trolejbusová a autobusová zastávka MHD, *29. augusta*. Približne v strede ulicu pretína Trieda SNP.

## Budovy
* 29. augusta 35: Železničná stanica Banská Bystrica
* 29. augusta 37: Autobusová stanica/Terminal Shopping Center

## Referencie

## Externé odkazy
* Galéria imhd.sk z ulice

Kategória:Ulice v Banskej Bystrici
Kategória:Banská Bystrica (mestská časť)
Kategória:Ulice pomenované po Slovenskom národnom povstaní
Tepuj čiernohlavý

náhľad|Amazónik čiernotemenný
**Tepuj čiernohlavý** (iné názvy: **tepuj čiernotemenný**, **amazónik čiernotemenný**; lat. *Pionites melanocephalus* alebo nepresne *Pionites melanocephala*) je druh z rodu tepuj (*Pionites*) z čeľade papagájovité.

## Výskyt
Vyskytuje v severnej časti Južnej Ameriky (Bolívia, Kolumbia, Brazília, Ekvádor, Peru, Surinam a pod.). Žije hlavne v pároch a malých skupinách. 

## Vzhľad
Vyznačuje sa najmä čierno sfarbenou hlavičkou (pôvod jeho druhového mena), žltými lícnymi oblasťami, bielym bruškom, žltzými až oranžovými stehnami, zelenými krídlami a chvostom. Dorastá do dĺžky 23 cm a hmotnosti do 170 g.. 

## Chov v zajatí
Tento druh papagája je všeobecne veľmi obľúbený pre svoju hravosť. Často poskakuje a leží na chrbte. Má tiež dobre vyvinutú schopnosť napodobňovať ľudskú reč a zvuky okolia. 

## Zdroj

## Ďalšie zdroje


## Externé odkazy
*World Parrot Trust 

Kategória:Papagájovité
Babôčka bodliaková

**Babôčka bodliaková** (, L., 1758) je motýľ z čeľade babôčkovité (Nymphalidae).

## Opis
Babôčka bodliaková má rozpätie krídel v rozmedzí 56 cm. Krídla má bledooranžové s čiernymi, na predných krídlach aj s bielymi škvrnami. Spodná strana krídel je pestro škvrnitá s radom piatich ôk.     

## Rozšírenie
Babôčka bodliaková je kozmopolitným druhom, ktorý na naše územie prilieta každoročne z juhu (patrí k ťažným motýľom). Areál jej výskytu zahrňuje celú Európu (okrem arktických oblastí), Áziu, Afriku, Severnú Ameriku, Austráliu alebo Nový Zéland. Bola videná na všetkých kontinentoch okrem Antarktídy a dokonca sa vyskytuje aj na ostrovoch uprostred Tichého oceánu.

## Spôsob života
Babôčka bodliaková v Európe rovnako ako sťahovavé vtáky migruje na jar z juhu na sever a na jeseň sa vracia na juh. S rozpätím krídiel do 6 cm je to úctyhodná vzdialenosť. Z južnej Európy k nám prví migranti prilietajú koncom jari (v máji a vidieť ich potom možno na lúkach, poliach a záhradách až do októbra.) alebo začiatkom leta a potom kladú vajíčka. V teplých letách sa môžu vyvinúť dve generácie babôčok bodliakových. Väčšinou sa však vyvinie len jedna. Posledné vyvinuté babôčky bodliakové potom odlietajú na juh. Je tu pre nich príliš chladno (v strednej Európe nie je schopná prečkať zimu v akejkoľvek forme svojho vývoja). Ďalšia generácia potom vyrastá na juhu. Pri prelete západnou Európou pre ňu nie je prekážkou ani nadmorská výška Álp (preletia aj vo výške 2300 m. n. m.). Migráciou zo severného Stredomoria a južnej Európy do strednej a severnej Európy hľadá biotopy, na ktoré je dobre adaptovaná. V rokoch s veľmi priaznivými poveternostnými podmienkami  leteli dokonca za polárny kruh, v roku 1978 až na Špicbergy. Pravdepodobne tu však pôjde o výnimku.

Potravu babôčky bodliakovej tvorí nektár kvetov alebo šťava opadaného ovocia.

Početnosť motýľov v jednotlivých rokoch je závislá od počasia. Sú tak zaznamenané roky s veľmi hojným výskytom tohto druhu alebo naopak so vzácnejším.
      
## Rozmnožovanie
Babôčka bodliaková počas svojho vývoja prejde dokonalou premenou. Teda od vajíčka cez húsenicu a kuklu až po dospelého jedinca. Samičky kladú vajíčka jednotlivo na bodliaky, žihľavu, podbeľ,
lopúch a na iné rastliny. Zo znesených bledozelených vajíčok kužeľovitého tvaru sa vyliahnu húseničky, šedého až čierneho sfarbenia so žltými pruhmi a mnohými vidlicovitými tŕňmi. Húsenica na živnej rastline žije v opradených listoch, potom sa v zámotku dolu hlavou zakukľuje (keď je cca 3540 mm dlhá). Kukla je sivohnedá so zlatými škvrnami. Z kukly sa následne vyliahne motýľ.

## Galéria

Vanessa cardui MHNT CUT 2013 3 14 Pontfaverger-Moronvilliers.jpg|Chrbtová a brušná strana motýľa
Vanessa cardui - egg 02 (HS).jpg|Vajíčko motýľa
Vanessa cardui - caterpillar 06 (HS).jpg|Húsenica
Vanessa cardui - chrysalis and emergence.jpg|Kuklenie motýľa


## Referencie

## Iné projekty

Kategória:Babôčkovité
Kategória:Najmenej ohrozené druhy
Wrap

[náhľad|Wrap s [Údené mäso|údeným kuracím mäsom a avokádom]]
**Wrap** (anglická výslovnosť [ræp]) je pokrm tvorený plochým chlebom zvaným flatbread omotaným okolo náplne. Náplň je obvykle tvorená studenými plátkami mäsa spolu s ďalšími surovinami, ako je trhaný šalát, krájané paradajky, huby, slanina, cibuľa, syr, pico de gallo, guacamole a omáčka či dresing. Ako „obal“ sa používa napr. tortilla z pšeničnej múky, lavash alebo pita.

## Referencie

*

## Pozri aj
* Gyros

Kategória:Rýchle občerstvenie
Kategória:Kuchyňa USA
Východoslovenská distribučná

Východoslovenská distribučná, a.s. (VSD, a.s.) je energetická spoločnosť, ktorej hlavnou činnosťou je distribúcia elektriny vlastnou distribučnou sústavou až ku konečnému spotrebiteľovi. VSD, a.s. vznikla v novembri 2005 a začala svoju činnosť 1. júla 2007, keď došlo k odčleneniu od vtedajšej spoločnosti Východoslovenská energetika a.s. (VSE). VSD, a.s. patrí do Skupiny VSE Holding. Na území východného Slovenska vlastní distribučnú sústavu s dĺžkou takmer 22 600 kilometrov. Elektrinu distribuuje do viac ako 600 000 odberných miest.

Kategória:Energetické podniky na Slovensku
Stehlík hnedkavý

**Stehlík hnedkavý** (lat. *Acanthis cabaret*; staršie **stehlík čečetavý alpský** - lat. *Carduelis flammea cabaret*) je druh spevavca z čeľade pinkovité. Je rozšírený na Britských ostrovoch, v Alpách a v Karpatoch. Na Slovensku hniezdi od hornej hranici lesa až po hornú hranicu subalpínskeho stupňa (), hniezdenie bolo dokázané alebo predpokladané na 5,60 % mapovacích kvadrátov, počas migrácie a v zime sa vyskytujú aj na nížine, zimný výskyt spolu s druhom stehlík čečetavý bol zaznamenaný v 37,10 % mapovacích kvadrátov. 

## Opis
Stehlík hniedkavý meria 12 –  a váži 12 – 17,5 g. Na hlave má červenú baretku a čiernu briadku, chrbát je sivastohnedý, tmavo páskovaný so zreteľnou bielou čiarou. Bok je čiarkovaný, samec má červenú hruď. Lieta vlnitým letom, často v kŕdľoch.

## Hlas

Počas letu opakuje zvonivé kovové *"če-čet"* alebo *"že-že-že"* či *"djäck-djäck-djäck"*. Vábenie znie stúpajúco ako *"djüii"*, pripomína vábenie zelienky. Spev znie ako *"Ty ry ry ry.."*, má premenlivú rýchlosť a zaplieta aj slabiky zo svojho vábenia. Zaujímavým prvkom spevu je prudký nástup jasne znejúceho cvrčivého trilku. Podobný trilok vydáva počas spevu aj stehlík čížavý, u neho však znie jednoliato bzučivo.

## Výskyt a stav na Slovensku
Odhadovaný počet hniezdiacich párov je 300 – 600, zimujúcich jedincov spolu s druhom stehlík čečetka 1 000 – 50 000. Veľkosť populácie i územie na ktorom sa vyskytuje sú *stabilné*, maximálna zmena do 20%. Ekosozologický status v roku 1995  *R* - vzácny. V roku 1998 *NE* - nehodnotený druh podľa uvedených kritérií z viacerých dôvodov. V roku 2001 *NE* - nehodnotený. V roku 2014 NT* D1 - takmer ohrozený.  Európsky ochranársky status nezaradený *SPEC*. Majú vyhovujúci ochranársky status (S).

## Biotop
Hniezdnym biotopom sú mozaikovité porasty kosodreviny a lúk s roztrúseným smrekom v oblasti hornej hranice lesa až do  V období migrácie sa vyskytujú pri rybníkoch, potokoch, kanáloch a poliach.

## Hniezdenie
Na Slovensku hniezdi stehlík hnedkavý nízko v kosodrevine. Hniezdo býva postavené z konárikov, stebiel bylín, z lišajníkov a machu, vnútri jemne vystlané perím a srsťou. Samička znáša zvyčajne 4 – 5 zeleno-modrastých vajec, na ktorých sedí iba ona 10 – 12 dní, samec jej zabezpečuje potravu a potom obaja kŕmia vyliahnuté mláďatá asi 2 týždne.

## Potrava
Živia sa hlavne semienkami bylín, briez a ihličnatých stromov, počas hniezdenia aj hmyzom.

## Ochrana
Je zákonom chránený, spoločenská hodnota je 1000 € (Vyhláška MŽP č. 170/2021).

## Galéria

Carduelis cabaret -Lochwinnoch, Renfrewshire, Scotland -male-8.jpg|Samec
Carduelis cabaret -Lochwinnoch, Renfrewshire, Scotland -female-8.jpg|Samica
Carduelis flammea cabaret MHNT.ZOO.2010.11.221 Naurois HdB Tolborough.jpg|Vajíčka


## Referencie


## Iné projekty

## Externé odkazy
 
* 

Kategória:Pinkovité
Kategória:Vtáky na Slovensku
Kategória:Najmenej ohrozené druhy
Stúpacie železá

náhľad|Mačky pripevnené na topánku
**Stúpacie železá** (iné názvy: **mačky**, zriedkavo: **mačka**) sú pomôcky pripevnené k obuvi, ktoré sú vybavené kovovými hákmi či klinmi a slúžia na zachytávanie o podklad, hlavne pre horolezcov, horských nosičov či špeciálnych montérov.

## Referencie

## Pozri aj
* trikuna

Kategória:Horolezecké vybavenie
Kategória:Obuv
Panthera

**Panthera** môže byť:
*rod z čeľade mačkovité, pozri Panthera (rod)
*planétka, pozri 4198 Panthera
*legendárny otec Ježiša Krista, pozri Panthera (otec Krista)
Panthera (rod)

***Panthera*** (po slovensky občas nazývaný **pantera**) je rod veľkých mačiek (*Pantherinae*). Z recentných živočíchov doň patrí lev, tiger, leopard a jaguár.

## Systematika

Rod pantera (*Panthera*):
*†*[[Panthera palaeosinensis]]*
* (bezmenný taxón)
** leopard snežný (*Panthera uncia*) - staršie zaraďovaný ako jediný druh (*Uncia uncia*) samostatného rodu irbis (*Uncia*)
** †*[[Panthera blytheae]]*
* (bezmenný taxón)
** tiger džungľový (*Panthera tigris*)
** †*[[Panthera zdanskyi]]*
* (bezmenný taxón)
** jaguár americký (*Panthera onca*)
** †*[[Panthera gombaszoegensis]]* - t.j. európsky jaguár; vrátane taxónov *[[Panthera toscana]]* a *[[Panthera schreuderi]]*
* leopard škvrnitý (*Panthera pardus*)
* lev púšťový (*Panthera leo*) v širšom zmysle
** lev púšťový (*Panthera leo*) v užšom (t.j. novšom) zmysle
** † lev americký (*Panthera atrox*)
** † *[[Panthera fossilis]]*
** † lev jaskynný (*Panthera spelaea*)
** ?† *[[Panthera shawi]]*
** ?† *[[Panthera youngi]]* - potenciálne ide len o časť niektorého iného nižšie uvedeného vymretého druhu leva

Preradené druhy:
* †*[[Panthera balamoides]]*, opísaný v roku 2018, je pravdepodobne v skutočnosti nejaký druh medveďovitých
* †*[[Panthera schaubi]]* je pravdepodobne súčasť druhu Puma pardoides
* †*[[Panthera padoides]]* je Puma pardoides
* †*[[Panthera crassidens]]* je neplatný druh, v skutočnosti zmes leoparda a geparda
* †*[[Panthera arvernensis]]* je Sivapanthera arvernensis
* †*[[Panthera cristata]]* je Dinofelis cristata
* †*[[Panthera issiodorensis]]* je Lynx issiodorensis alebo Caracal issiodorensis

## Referencie

Kategória:Mačkovité
Lynx (rod)

***Lynx***, po slovensky **[[rys]]**,  je rod z podčeľade malé mačky (*Felinae*).

## Charakteristika
Typické znaky sú najmä: tzv. bokombrady, štetinky na ušiach, krátky chvost, dlhé nohy a 28 zubov (oproti 30 bežným u väčsiny iných mačiek). Celkovo má tento rod 12 unikátnych evolučných znakov.

Obýva Áziu, Európu a Severnú Ameriku.

## Systematika
### Zaradenie v systéme
V niektorých starších systémoch namiesto do malých mačiek patril do samostatnej podčeľade rysy/rysorodé (*Lyncinae*), ktorá však niekedy zahŕňala aj niektoré ďalšie rody - pozri napr. vysvetlenie v článku mačkovité.

### Vnútorná systematika
rod rys (*Lynx*):
* rys červený / rys americký (*Lynx rufus*)
* rys kanadský (*Lynx canadensis*)
* rys ostrovid (*Lynx lynx*)
* rys španielsky / rys leopardovitý (*Lynx pardinus*)
Uvedené sú len recentné druhy.

## Galéria

Image:Lynx lynx poing.jpg|Rys ostrovid
Image:Lynx cub poing.jpg|Rys ostrovid z profilu


## Referencie

## Iné projekty

Kategória:Mačkovité
Cirkev bratská

**Cirkev bratská** (**CB**), v minulosti **Slobodná cirkev reformovaná**, resp. **Jednota českobratská** je protestantská cirkev vyznávačského (evanjelikálneho) typu, ktorá vznikla v roku 1882 na území Čiech vo vtedajšom Rakúsko-Uhorsku zlúčením *Slobodnej evanjelickej cirkvi českej* (založenej v roku 1868) a *Slobodnej reformovanej cirkvi* (založenej v roku 1880). Počas Slovenského štátu bola zakázaná, v čase nadvlády komunizmu bola pod prísnym dohľadom. V súčasnosti je rozšírená primárne v Česku a na Slovensku. Pri cenzoch v r. 2001 sa k nej prihlásilo 9 931 veriacich v Česku a 3 217 veriacich na Slovensku.

Cirkev je členom Medzinárodnej federácie slobodných evanjelických cirkví.

## Dejiny
Cirkev vznikla ako *Slobodná cirkev reformovaná* v roku 1882 zlúčením *Slobodnej evanjelickej cirkvi českej* (založenej v roku 1868 v Náchode) a *Slobodnej reformovanej cirkvi* (založenej v roku 1880 cez misionárov Bostonskej misie v Prahe).

Po roku 1918 cirkev odmietla zlúčenie s Českobratrskou cirkvou evangelickou a premenovala sa na *Jednotu českobratskú*, čím chcela nadviazať na duchovné dedičstvo pôvodnej Jednoty bratskej z 15. storočia. V roku 1951 po komunistickom prevrate a zrušení náboženských spolkov sa s Jednotou českobratskou zlúčili so spolkom *[[Modrý kříž|Modrý kríž]]* na Slovensku a *[[Zväz pre rozhodné kresťanstvo|Spolkom rozhodných kresťanov]]* na Těšínsku, kde prevládala poľská národnosť. Nárast počtu slovenských a poľských veriacich viedol cirkev v roku 1967 ku zmene svojho mena na súčasnú podobu *Cirkev bratská*. V roku 1993 bola cirkev spolu s Česko-Slovenskom rozdelená na dve samostatné cirkvi, ktoré však naďalej udržujú vzájomné styky.

## Cirkev bratská v Českej republike
*Pre bližšie informácie pozri [[Cirkev bratská v Českej republike]]*

## Cirkev bratská v Slovenskej republike
*Pre bližšie informácie pozri [[Cirkev bratská v Slovenskej republike]]*

## Referencie


## Externé odkazy
* Oficiálna stránka Cirkvi bratskej na Slovensku
* Oficiálna stránka Cirkvi bratskej v Česku


Kategória:Protestantské cirkvi
Hus vrchovská

**Hus vrchovská** (iné názvy: **hus tibetská**, **čiernošijka vrchovská**, **hus indická**, **hus horská**, **hus pásikavá**; lat. *Anser indicus*) je zúbkozobec z čeľade kačicovitých. Podľa Medzinárodnej únie na ochranu prírody a prírodných zdrojov hus vrchovská patrí medzi najmenej ohrozené druhy, trend celkovej populácie je klesajúci z dôvodu nadmerného lovu, zberu vajec a ničenia životného prostredia.

Na Slovensku bola prvýkrát potvrdená 8. novembra 2003 na Dunaji na Hrušovskej zdrži v katastri Čunova, pravdepodobne unikla z chovu. Druhé pozorovanie pochádza od Poltára, z rybníka Zelené, jeden jedinec bol odfotený 20. mája 2011. Tretí výskyt bol zistený 18. apríla 2013 v prírodnej rezervácii Cúdeninský močiar v Ipeľskom Predmostí, pravdepodobne znovu ide o únik z chovu alebo patrí do introdukovanej populácii žijúcej v západnej Európe.

## Referencie


## Iné projekty

## Externé odkazy
 
* 

Kategória:Kačicovité
Kategória:Najmenej ohrozené druhy
Kategória:Vtáky na Slovensku
Pezinská ulica (Vinosady)

**Pezinská ulica** je ulica vo Vinosadoch v miestnej časti Veľké Tŕnie. Časť ulice sa nachádza na ceste II. triedy číslo 502 a je pomenovaná podľa susedného okresného mesta. Je najdlhšou ulicou miestnej časti a druhou najdlhšou ulicou obce.

Na čísle 95 sa nachádza obecný úrad.

Na čísle 151 sa nachádza Kostol svätého Martina.

Na čísle 386 sa nachádzajú sklady potravinárskej spoločnosti Biomila.

Kategória:Vinosady
Hlaholka malá

**Hlaholka malá** (iné názvy: **hohoľ belavý**, **hlaholka belavá**; lat. *Bucephala albeola*) je druh z čeľade kačicovité. Je rozšírená v Severnej Amerike. Podľa Medzinárodnej únie na ochranu prírody a prírodných zdrojov hlaholka malá patrí medzi najmenej ohrozené druhy, celková populácia je stúpajúca, v severnej Amerike bol za posledných 40 rokov zaznamenaný štatisticky významný nárast o 160%.
 
Zo Slovenska existuje jeden záznam o ulovenom jedincovi 15. marca 1885 pri obci Trstená. Z dôvodu nejasného pôvodu nebola hlaholka malá zaradená do zoznamu našich druhov. Stalo sa tak až v roku 2008, kedy bola pozorovaná dospelá samica 6. apríla na Dunaji na Hrušovskej zdrži.

## Referencie


## Iné projekty

## Externé odkazy
 
* 

Kategória:Kačicovité
Kategória:Najmenej ohrozené druhy
Kategória:Vtáky na Slovensku
András Arató

**András István Arató** (* 22. máj 1945, Kőszeg, Maďarské kráľovstvo) je maďarský elektrikár na dôchodku a model. Je známy vďaka tomu, že sa stal internetovým mémom s názvom „Hide the Pain Harold“.

## Osobný život
Arató sa narodil v roku 1945 v Kőszegu a vyrastal počas éry Železnej opony. Uviedol, že hlavnú časť jeho detstva tvoril gargantuánsky gaštanový strom rastúci v jeho rodnom meste. Spomínal na to, akoby to bol strom múdrosti v jeho meste, rovnako ako mnoho pamiatok v ich vlastnom živote. O Aratóových tínedžerských a preduniverzitných rokoch sa v súčasnosti nevie viac. V roku 1969 Arató vyštudoval Fakultu elektrotechniky Technickej a ekonomickej univerzity v Budapešti. Po odchode do dôchodku pracoval Arató 5 rokov ako DJ v miestnom rozhlase. V roku 2019 sa stal reklamnou tvárou spoločnosti Coca-Cola. V roku 2020 hral v maďarskej edícii relácie *[[Álarcos énekes|Masked Singer]]* (v Maďarsku známej ako *Álarcos énekes*), ktorú vysielala televízna stanica RTL Klub.

V súčasnosti žije v Budapešti so svojou manželkou Gabriellou a synom.

## Hide the Pain Harold
Počas dovolenky v Turecku sa András Arató rozhodol nahrať na stránku sociálnych médií iWiW svoje osobné fotografie z dovolenky. Tu si ho všimol fotograf, ktorý v tom čase hľadal modelov na fotenie záberov pre fotobanku.

András neskôr pôsobil v fotobankách a reklamách ako model. Je známy svojím celkovým výrazom tváre a falošným úsmevom, ktorý sa neskôr stal internetovým mémom.

## Publikácie
* Dňa 13. mája 1999 publikoval správu *on Lighting* Technology.
* Lighting lexicon / [ed. András Arató et al.] ; [intermediate a] Lighting Company. Budapešť, 2001. 136 s.
* For operators of interior lighting : : addition to the publication "Lighting Technology" / [... it's all set up. John the Great] ; [... interede. András Arató et al.] ; [ed. EGI Energy Management Limited Company]. Budapešť : EGI, 2001. 46 s.
* Je spoluautorom *Street Lighting Manual.* Spend. MEE Lighting Society, Foundation for Hungarian Lighting Technology, 2009. 310 s. alebo čiastočne farbená.

## Ocenenia
* 2002: János Urbanek Prize
* 2010: Déri Miksa Award

## Referencie

## Zdroj
* 

Kategória:Maďarskí elektrotechnici
Kategória:Maďarskí fotografi
Kategória:Maďarskí modeli
Kategória:Internetové mémy
Zlatá lopta 1976

**Zlatá lopta 1976** bol 21. ročník ankety francúzskeho časopisu *France Football* o najlepšieho futbalistu Európy v roku 1976. Druhý krát v histórii ankety zvíťazil Franz Beckenbauer. V ankete sa výrazne presadili reprezentanti Československa, ktorí v tomto roku získali titul majstrov Európy. V prvej desiatke sa umiestnili traja, český brankár Ivo Viktor na „bronzovom“ stupienku , kapitán európskych šampiónov Anton Ondruš obsadil šiestu priečku   a Marián Masný bol na delenom 9. až 11. mieste . Ďalší člen zlatého tímu Jaroslav Pollák sa umiestnil na 15. až 18. mieste. 

V ankete hlasovali redaktori z 23 európskych krajín. Iva Viktora označili za najlepšieho futbalistu starého kontinentu novinári z Československa, Bulharska, Portugalska a Fínska. Marián Masný bol druhý na hlasovacom lístku nórskeho *Radia Oslo*, Jaroslav Pollák druhý v hlasovaní rumunského *Sportulu* a Antona Ondruša zaradil na tretie miesto rakúsky *United Press*.

## Výsledky ankety

Poznámka: zvýraznení sú slovenskí futbalisti

## Referencie

## Pramene
* Týždenník TIP, ročník IX., č. 3/1977

## Externé odkazy
* Ballon d'Or 1976 na rsssf.com

Kategória:Zlatá lopta
Kategória:Futbal v 1976
Köprülüzade Fazıl Ahmed Paša

**Köprülüzade Fazıl Ahmed Paša**, niekedy známy len ako **Ahmed Köprülü**, (* 1635† 3. november 1676) bol osmanský šľachtic, štátnik a generál, člen rodu Köprülüovcov albánskeho pôvodu, z ktorej pochádzalo šesť veľkovezírov. V rokoch 1661 zastával úrad veľkovezíra Osmanskej ríše.

## Život
Köprülüzade sa narodil ako Ahmed Köprülü v roku 1631 v meste Köprülü (dnes Veles v Severnom Macedónsku) v európskej časti Osmanskej ríše ako najstarší syn Köprülü Mehmed Pašu. Jeho otec mal v čase jeho narodenia už približne 57 rokov. V roku 1656 sa v čase vnútropolitickej krízy stal Ahmedov otec Mehmed veľkovezírom. Mladý Ahmed sa aj vďaka postaveniu otca stal už v mladom veku významným regionálnym politikom. V rokoch 16591660 bol guvernér ejáletu Erzurum, v rokoch 16601661 guvernérom Damasku.

### Úrad veľkovezíra
Po smrti jeho otca 31. októbra 1661 zdedil po ňom funkciu veľkovezíra. Prezývku *Fazıl* (múdry) získal vďaka zníženiu daní a podpore vzdelávania. Na druhú stranu bol krutým vodcom vo vojnách. Viedol osmanskú armádu počas Rakúsko-tureckej vojny. V septembri 1663 dobyl Nové Zámky a v júli 1664 zničil pevnosť Nový Zrín na okraji Chorvátskeho kráľovstva, v oboch prípadoch po viac než mesačnom obliehaní. Následne však s Habsburgovcami prehral pri Svätom Gottarde a v auguste 1664 podpísal vo Vašvári pre Osmanov priaznivú mierovú zmluvu.

Po svojich sľuboch sa sústredil na Krétsku vojnu a v roku 1669 dobyl krétske hlavné mesto Candiu, vtedy patriace Benátskej republike. Po skončení Poľsko-tureckej vojny podpísal s Poľsko-litovskou úniou zmluvu z Buchachu (1672) a následne zo Żurawna (1676), ktorými Osmanská ríša získala región Podolia, hoci po Żurawne získala Únia asi tretinu území naspäť. Počas jeho vlády sa úrad veľkovezíra dostal v Osmanskej ríši na výslnie a dosahoval väčší význam než samotný sultánsky úrad.

Vtedajší európski pozorovatelia často poukazovali na ateistické tendencie vnútorného kruhu dvoranov Fazıla Ahmeda, a obzvlášť na ateizmus Ahmeda samotného. Jeho presné náboženské postoje však zostávajú neznáme.

Fazıl Ahmed Pasha zomrel v Istanbule 3. novembra 1676 vo veku iba 40-41 rokov na komplikácie vyplývajúce od jeho životného štýlu závislosti na pití alkoholu.

## Referencie


Kategória:Narodenia v 1635
Kategória:Úmrtia 3. novembra
Kategória:Úmrtia v 1676
Kategória:Pašovia
Kategória:Osmanskí veľkovezíri
Majstrovstvá sveta v ľadovom hokeji hráčov do 20 rokov 2021

**Majstrovstvá sveta v ľadovom hokeji hráčov do 20 rokov 2021** boli 45. juniorským svetovým šampionátom. Konali sa od 25. decembra 2020 do 5. januára 2021 v kanadskom meste Edmonton. O víťazstvo bojovalo 10 tímov a špecifické boli tým, že žiaden tím nevypadne. Titul obhajovala Kanada. Kvôli pandémii koronavírusu sa zápasy odohrali bez účasti divákov.


## Dejiská

## Rozhodcovia
IIHF nominovala 14 hlavných a 12 čiarových rozhodcov (keďže sa hrá v bubline, všetci rozhodcovia sú Kanaďania.)

;Rozhodcovia:
Adam Bloski, Michael Campbell, Alexandre Garon, Olivier Gouin, Kyle Kowalski, Guillaume Labonté, Mike Langin, Fraser Lawrence, Kevin Maille, Mathieu Menniti, Mark Pearce, Brett Roeland, Carter Sandlak, Tyson Stewart

;Čiaroví rozhodcovia:
Guillaume Brunelle, Maxime Chaput, Jonathan Deschamps, Deion Foster, Adam Harris, Brett Mackey, Kelsey Mahoney, Matthew Mannella, Michael McGowan, Ben O'Quinn, Nathan Vanoosten, Tarrington Wyonzek

## Základné skupiny

(**Q**)kvalifikované tímy do play-off.

**<big>Skupina A</big>**

|}

Všetky časy sú uvedené v Stredoeurópskom čase. 

**<big>Zápasy</big>**

**<big>Skupina B</big>**

|}

**<big>Zápasy</big>**

## Play-off
;Pavúk

;Štvrťfinále

;Semifinále

;O 3. miesto

;Finále 

## Najproduktívnejší hráči

*PZ = počet zápasov; G = góly; A = asistencie; B = body*Zroj: IIHF

## Konečné poradie

;Legenda
* **Z**Počet odobratých zápasov
* **V**Výhry celkovo na MSJ
* **P**Prehry celkovo na MSJ
* **VP**Výhry po predĺžení celkovo na MSJ
* **PP**Prehry po predĺžení celkovo na MSJ
* **S**Celkové skóre na MSJ

## Nižšie divízie
Všetky nižšie divízie boli zrušené pre pandémiu ochorenia COVID-19.

### I. A divízia
Turnaj I. A divízie MS juniorov 2021 sa mal hrať v Hørsholme v Dánsku od 13. do 19. decembra 2020. Mali sa ho zúčastniť tímy Bieloruska, Dánska, Kazachstanu, Lotyšska, Maďarska a Nórska.

### I. B divízia
Turnaj I. B divízie MS juniorov 2021 sa mal hrať v Tallinne v Estónsku od 10. do 17. februára 2021. Mali sa ho zúčastniť tímy Estónska, Francúzska, Japonska, Poľska, Slovinska a Ukrajiny.

### II. A divízia
Turnaj II. A divízie MS juniorov 2021 sa mal hrať v Brašove v Rumunsku od 8. do 14. februára 2021. Mali sa ho zúčastniť tímy Kórejskej republiky, Litvy, Rumunska, Španielska, Talianska a Veľkej Británie.

### II. B divízia
Turnaj II. B divízie MS juniorov 2021 sa mal hrať v Belehrade v Srbsku od 8. do 14. februára 2021. Mali sa ho zúčastniť tímy Belgicka, Číny, Holandska, Chorvátska, Islandu a Srbska.

### III. divízia
Turnaj III. divízie MS juniorov 2021 sa mal hrať v Mexiku, hlavnom meste Mexika, od 10. do 17. januára 2021. Mali sa ho zúčastniť tímy Bulharska, Čínskeho Tchaj-peja, Izraela, Južnej Afriky, Mexika a Turecka.

## Referencie

## Zdroj

Kategória:Majstrovstvá sveta juniorov v ľadovom hokeji
Kategória:Majstrovstvá sveta v ľadovom hokeji 2021
Kategória:Športové podujatia v Edmontone
Kategória:2020 v Kanade
Kategória:2021 v Kanade
Kategória:Ľadový hokej v Kanade
Šabľozubec

**Šabľozubce** (nevhodné synonymá pozri v článku šabľozubý tiger) je súhrnné označenie pre všetky synapsidy (čiže cicavce a cicavcovité plazy) s veľkými šabľovitými či dýkovitými vrchnými očnými zubami. V užšom zmysle je tento pojem obmedzený len na dravé synapsidy tohto typu (synonymum je potom aj **šabľozubé predátory**). Šabľozubce netvoria ucelenú taxonomickú skupinu, ale sú roztrúsené na viacerých miestach vývojového stromu. Konkrétne šabľozubce (vrátane nedravých) zahŕňajú nasledujúce taxóny:
**v rámci [[cicavce|cicavcov]] (Mammalia)* (synonymum: **šabľozubé cicavce**):
***v rámci [[placentálovce|placentálovcov]] (Eutheria):*
****v rámci [[mäsožravce|mäsožravcov]] (Carnivora)*:
****tzv. pravé šabľozubé mačky (alebo tigre alebo levy) = časť čeľade mačkovité, konkrétne:
***** podčeľaď marchairodontiny (Machairodontinae) - t.j. napr. tiger šabľozubý (= rod marchairodus a/alebo rod smilodon)
***** rod Nimravides
***** rod Hyperailurictis
****tzv. nepravé šabľozubé mačky (alebo tigre alebo levy):
*****čeľaď nimravidy (Nimravidae)
*****čeľaď barboufelidy (Barboufelidae)
****v rámci [[kreodonty|kreodontov]] (Creodonta):*
****časť čeľade Oxyaenidae (konkrétne podčeľaď Machaeroidinae - pozor na zámenu s Machairodontinae)
****časť čeľade Hyaenodontidae
****v rámci radu [[Cimolesta]]:*
**** rod Titanoides
****v rámci [[kopytníky|kopytníkov]] (Euungulata):*
****časť čeľade Uintatheriidae (konkrétne rody Uintatherium a Eobasileus)
*****v rámci prežúvavcov (Ruminantia):*
*****čeľaď tragulovité
*****čeľaď kabarovité
*****časť čeľade jeleňovité (konkrétne podčeľade mundžaky a srnčeky)
*****čeľaď Palaeomericidae
***v rámci [[vačkovce|vačkovcov]] (Metatheria):* 
***čeľaď Thylacosmilidae (=staršie: podčeľaď Thylacosmilinae)
***časť čeľade Deltatheriidae
**v rámci [[synapsidy|cicavcovitých plazov (čiže synapsíd v užšom zmysle)]]:*
**niektoré pokročilé taxóny, napr. časť podradov Gorgonopsia a Anomodontia či rod Ivantosaurus

## Zdroje

Kategória:Cicavce
Kategória:Synapsida
Pavol Quittner

**Pavol Quittner** (* 1958) je slovenský matematik a profesor (2005) pracujúci v oblasti matematickej analýzy.

V roku 1982 získal vysokoškolské vzdelanie v odbore matematická analýza na matematicko-fyzikálnej fakulte Karlovej univerzity v Prahe. Jeho odborné publikácie dosahujú Hirschov index 30, čím sa zaraďuje medzi špičku slovenskej vedy.

## Referencie

Kategória:Slovenskí matematici
Kategória:Slovenskí univerzitní profesori
Kategória:Vyučujúci na Fakulte matematiky, fyziky a informatiky Univerzity Komenského v Bratislave
Kategória:Absolventi Matematicko-fyzikálnej fakulty Karlovej univerzity
Marcos Rodríguez

**Marcos Rodríguez** alebo **Marcos Rodriguez** (* 6. január 1979, Mar del Plata, Argentína) je gitarista, zvukový inžinier a producent pôvodom z Argentíny. Zakladal skupinu Soundchaser a je bývalým gitaristom skupiny Rage. Od roku 2022 je členom skupín Induction a Enemy Eyes a je taktiež členom skupiny Torre de Marfil a tribute skupiny Diolegacy.

## Životopis
Narodil sa v Mar del Plata. Keď mal tri mesiace, jeho rodina sa presťahovala do Venezuely. Neskôr žil v Antverpách. V súčasnosti žije na ostrove Tenerife.

## Diskografia

### Torre de Marfil

* 1999: *Torre de marfil*
* 2000: *El poder del lado oscuro*
* 2001: *En vivo* (koncertný album)

### Soundchaser

* 2008: *Follow Me* (EP)
* 2009: *A New Awakening*
* 2013: *Lost* (singel)
* 2014: *Changes Part I: The Betrayed*

### Rage

* 2016: *My Way* (EP)
* 2016: *The Devil Strikes Again / Second to None* (split)
* 2016: *The Devil Strikes Again*
* 2017: „Blackened Karma“ (singel)
* 2017: *Seasons of the Black*
* 2019: „Let Them Rest in Peace“ (singel)
* 2019: „True“ (singel)
* 2019: „Chasing the Twilight Zone“ (singel)
* 2020: *Wings of Rage*
* 2020: *Live in Poland - February 16th 2016 Warsaw* (koncertný album)

## Referencie

Kategória:Argentínski gitaristi